Versindaba » Blog Archive SALA reageer op Johann de Lange se brief : Versindaba
Thursday, November 11th, 2021 | Uncategorized.
3 Kommentare op "SALA reageer op Johann de Lange se brief"
November 12th, 2021 at 07:27
SALA sê in hulle brief:
" … it is a celebration of the literary craft as an instrument of artistic, creative and cultural expression within the context of our diverse and multicultural society."
Dit is goed en wel. Wat egter nie strook nie, is dat die digbundels ter sprake blykbaar aangebied en beoordeel is in 'n "wedstryd"-situasie waar daar een wenner aangewys word. SALA het dan ook aanvanklik amptelik aangekondig dat Johann de Lange aangewys is as die wenner. Om die volgende dag aan te kondig dat daardie besluit wat die paneel self geneem het, nie meer geldig is nie, is verwarrend en onaanvaarbaar.
Hierdie optrede het die geloofwaardigheid en waarde van die toekennings heeltemal vernietig. Na my mening is Johann de Lange se besluit om die prys af te wys volkome korrek en ek ondersteun dit ten volle.
Gewoonlk word literêre pryse toegeken aan 'n oeuvre of werk in een taal. Een belangrike organisasie, die Nobelprys-paneel, ken wel hulle prys toe aan 'n werk wat tussen verskeie ander wêreldtale beoordeel word. Die Nobel-paneel maak sekerlik staat op kundiges uit al daardie kulture wat deeglik gemotiveerde redes aanvoer waarom 'n spesifieke werk bekroon moet word.
Die SALA-paneel moet gerus besin of hulle die werkwyse van die Nobel-paneel wil volg, of moontlik 'n ander uitgangspunt as motivering wil gebruik. Dit is hulle keuse. Wat wel belangrik is, is dat dit duidelik gestel moet word wat die kriteria is vir 'n toekenning is, sodat deelnemers weet waarvoor hulle hulle inlaat en sodat hulle kan besluit of hulle wil deelneem of nie.
Ek betreur die feit dat die terugkrabbeling van die SALA-paneel ongerief en ergernis vir Johan de Lange veroorsaak het en ook ontsteltenis en irritasie in wye literêre en kulturele kringe ten gevolg het.
November 12th, 2021 at 16:55
Interessante vertaling: "hand over" vir "van die hand wys".
November 14th, 2021 at 15:44
Ek wonder of SALA dieselfde beginsel van verdeling van die prysgeld sou toepas in al die ander kategorieë waarin hulle toekennings maak hierdie jaar? Die beginsel van "celebration of the art" sou seer sekerlik nie nét geld vir die poësie nie? As dit wel die geval is, en hulle is deursigtig genoeg om dit bekend te maak, sou ek dit aanvaar alhoewel dit vir my 'n vreemde beginsel bly, aangesien hulle dit nog nooit voorheen gedoen het nie. Indien nie sou ek agterdogtig wees oor hulle agenda.